Fynbos Garden Suite | LekkeSlaap
Die Fynbos Garden Suite is 'n lieflike, rustige wegbreekplekkie in Hoekwil, sowat 10 km van die N2 af en 14 km van Wildernis af. Die suite is ideaal vir diegene wat op soek is na rus en vrede en die klank van voëls en paddas, of vir diegene wat gemaklike, stylvolle verblyf soek terwyl hulle die omliggende area verken.
Die oopplan-suite beskik oor 'n sitarea, slaaparea en 'n kombuisie. Daar is 'n koninggrootte-bed en 'n slaapbank wat ideaal is vir 2 jong kinders, asook 'n aparte badkamer met 'n bad en 'n stort. Die kombuisie is toegerus met 'n oond, yskas en 'n mikrogolfoond. Die suite beskik oor 'n TV met alle DStv-kanale, WiFi en 'n oop kaggel vir die koue winteraande.
Gaste kan gerus die braai-patio en swembad gebruik. Die suite is heeltemal apart van die hoofhuis en het sy eie ingang.
Die omgewing bied verskeie doendinge en gaste kan swem, valskermsweef, voetslaan, voëlkyk, kano-vaarte onderneem, fietsry, perdry en gholf speel in die omgewing. Daar is verskeie restaurante in Wildernis en die suite bied die ideale beginpunt vir 'n behoorlike verkenning van Tuinroete met maklike toegang tot Knysna, Plettenbergbaai, Mosselbaai, Oudtshoorn, die Kango-grotte en die Swartbergpas. Die suite is op 'n 7 hektaar-eiendom, oorgetrek met fynbos en bergagtige woud geleë en bied pragtige berg-uitsigte, asook 'n lieflike staproete na die Touwsrivier.